Part+2.+PEC

Creiem que el nostre centre per a joves maltractats ha de tenir uns fonaments, unes bases i uns ideals molt clars per ajudar als joves maltractats a superar les pors, els traumes psicològics i tots els dèficits sorgits tan en l’àmbit educatiu com familiar. És per això que creiem adient definir els principis d’identitat per al desenvolupament integral del jove maltractat:

-** L’educació com a procés integral: ** Fomentem una educació moral basada en la solidaritat, el respecte als altres i a ells mateixos, al sentit de la llibertat lligada a la responsabilitat, al gust pel treball ben fet...

-** Línia metodològica: ** L’educació basada en un tracte personalitzat adequat al ritme evolutiu i de les capacitats físiques i intel·lectuals de l'alumnat, ja que els diferents joves del centre es troben en situacions personals molt diverses.

-** Pluralisme i valors democràtics: ** Orientació i ajuts a l'alumnat en l'aprenentatge de la convivència i de la solidaritat, en el marc d'una societat plural.


 * -Educació per la pau: ** Potenciació de la pau i de la solidaritat com valors positius mitjançant les tutories.


 * -Atenció a la diversitat: ** A més a més del respecte a totes les creences i a les diferents ètnies, l’atenció a la diversitat implica desenvolupar i avaluar una acció educativa que s’ajusti a les característiques individuals i socials de tots els alumnes, de manera que els permeti realitzar aprenentatges significatius dels diferents tipus de continguts que s’ensenyen, i assolir un desenvolupament equilibrat de les diferents capacitats que configuren la identitat personal i cultural de cada alumne.


 * -Coeducació: ** Educació per la igualtat de drets i deures sense cap tipus de discriminació.


 * -Confessionalitat: ** Respecte a totes les creences religioses de la comunitat educativa, a la pluralitat ideològica, i per la renúncia a tot tipus de doctrina.

-**Nucli familiar:** Potenciar els valors de respecte, cooperació, confiança i convivència en l’entorn familiar; ja que molts dels joves del centre, provenen de famílies desetructurades amb el nucli familiar malmès.


 * - Integració amb l’entorn: El centre potenciarà processos de participació i col·laboració dels diferents membres de l’entitat i el seu entorn. **

En base a aquests principis d'identitat, hem redactat uns objectius:

__Procés integral, pluralisme, valors democràtics i confessionalitat__: - Formar en valors com la solidaritat, el respecte, l'amistat, l'amor, la convivència, l'esperit cívic, el respecte al medi... - Adquisició del sentit de la responsabilitat en relació al treball. - Respectar totes les creences religioses, de manera que el centre no estarà sotmès a cap tipus de doctrina.

__Línia metodológica__: - Respectar la intimitat, els interessos i les motivacions del jove. - Vetllar per què el jove progressi física i psicològicament.

__Pau__: - Utilitzar tutories per potenciar pacifisme.

__Atenció a la diversitat__: - Desenvolupar i avaluar una acció educativa adaptada a totes les necessitats individuals dels joves. - Planificar activitats adequades per aconseguir el desenvolupament positiu del jove.

__Coeducació__: - Educar en base tenint en compte la Declaració Universal dels Drets Humans.

__Nucli familiar:__ - Potenciar els valors de respecte, cooperació, confiança i convivència en l’entorn familiar.

__Integració amb l'entorn:__ Potenciar participació i col·laboració per part dels joves amb el contexto immediat del centre.